አዳሜ አሁን ሁልሽም ማኖ ነክተሻል። ተደምረሻልም። አቅልሽንም ስተሽ መደመር፣ መደመር ብለሽ አሽቋልጠሻል፤ ቃል ኪዳንም ገብተሻል። በየወንዙ፣ በየስቴዲየሙ፣ በየአዳራሹ፣ በየእስቴቱ ተደምሬያለሁ። አባቴ ይሙት፣ ከእናቴ ይነጥለኝ፣ ልጆቼን ይንሳኝ ብለሽ ምለሻል። አማምለሻል። በቴሌቭዥን ካሜራ ለሚመጣው 50 ዓመት የሚታይ ፊልምም በእያንዳንድሽ ተሠርቶብሻል። እናም በመደመሩ ተቃዋሚው ከስሮ ኢህአዴግ በዝረራ አሸንፏል። እመኑኝ ኢህአዴግ አሸንፏል። ይኼንንም ደግሞ አቢቹ ደጋግሞ ነግሮናል። ” ኢህአዴግ ደክሟል የምትሉ አላችሁ። ኢህአዴክ አልደከመም፣ አልተዳከመም። እንዲያውም ከመቼውም ጊዜ ይልቅ ተጠናክሮ ነው የሚገኘው። በማለት ነበር አቢቹ ለዲያስፖራውም ለአዲስአበቤውም አስረግጦ የተናገረው። ከምር አድናቂው ነኝ።
